РЕПУБЛИКА СРБИЈА

НАРОДНА СКУПШТИНА

01 Број 06-2/409-21

14. октобар 2021. године

Б е о г р а д

**З А П И С Н И К**

**ДРУГЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 13. И 14. ОКТОБРА 2021. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 112 народних посланика, а применом електронског система за гласање утврђено је да је у сали присутно 157 народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Жарко Богатиновић, др Марко Богдановић, Јелисавета Вељковић, Соња Влаховић, Никола Војиновић, Владан Глишић, Младен Грујић, Тијана Давидовац, Владимир Ђукановић, Милан Ђурица, Нинослав Ерић, доц. др Илија Животић, Владан Заграђанин, Енис Имамовић, Биљана Јаковљевић, Крсто Јањушевић, Братислав Југовић, Драгомир Карић, Борисав Ковачевић, Горан Ковачевић, Јован Колунџија, Ђорђе Комленски, Невенка Костадинова, Маријана Крајновић, Јанко Лангура, Софија Максимовић, Љиљана Малушић, Владица Маричић, Угљеша Марковић, Рајка Матовић, Милутин Мркоњић, Оливера Недељковић, Милица Николић, др Владимир Орлић, Ђуро Перић, Тихомир Петковић, Мира Петровић, Милена Поповић, Адријана Пуповац, Марина Рагуш, Катарина Ракић, Звонимир Стевић, Душица Стојковић, Смиља Тишма, Александар Чотрић, др Борис Бурсаћ, Ацо Петровић, Љиљана Кузмановић-Вујаковић, Никола Кожовић, Розалија Екрес, Јелена Коцић и Јелена Катић.

Народна скупштина је, већином гласова (од 161 присутног народног посланика, 154 су гласала за, а седам није гласало), усвојила Записник седнице Четрнаестог ванредног заседања Народне скупштине Републике Србије у Дванаестом сазиву, одржане 21, 22. и 23. септембра 2021. године.

Затим је Народна скупштина прешла на утврђивање дневног реда.

Народна скупштина је, већином гласова (од 162 присутна народна посланика, 154 су гласала за, а осам није гласало), прихватила предлог народног посланика др Александра Мартиновића да се обави

**заједнички јединствени претрес о:**

**- Извештају о раду Комисије за заштиту конкуренције за 2020. годину,** који је поднела Комисија за заштиту конкуренције (број 02-336/21 од 26. фебруара 2021. године), **са Предлогом закључка Одбора за привреду, регионални развој, трговину, туризам и енергетику од 16. јула 2021. године,**

**- Извештају о раду Фискалног савета за 2020. годину,** који је поднео Фискални савет (број 02-473/21 од 22. марта 2021. године), **са Предлогом закључка Одбора за финансије, републички буџет и контролу трошења јавних средстава од 14. јула 2021. године,**

**- Извештају о раду Агенције за енергетику за 2020. годину,** који је поднела Агенција за енергетику Републике Србије (број 02-926/21 од 27. маја 2021. године), **са Предлогом закључка Одбора за привреду, регионални развој, трговину, туризам и енергетику од 2. јула 2021. године** и

**- Извештају о раду Државне ревизорске институције за 2020. годину,** који је поднела Државна ревизорска институција (број 02-558/21 од 31. марта 2021. године), **са Предлогом закључка Одбора за финансије, републички буџет и контролу трошења јавних средстава од 16. јуна 2021. године.**

Народна скупштина је, већином гласова (од 162 присутна народна посланика, 153 су гласала за, а девет није гласало), утврдила дневни ред Друге седнице Другог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

1. **Предлог одлуке о избору судија који се први пут бирају на судијску функцију,** који је поднео Високи савет судства (број 119-1669/21 од 24. септембра 2021. године)
2. **Извештај о раду Комисије за заштиту конкуренције за 2020. годину**, који је поднела Комисија за заштиту конкуренције (број 02-336/21 од 26. фебруара 2021. године), **са Предлогом закључка Одбора за привреду, регионални развој, трговину, туризам и енергетику од 16. јула 2021. године**
3. **Извештај о раду Фискалног савета за 2020. годину**, који је поднео Фискални савет (број 02-473/21 од 22. марта 2021. године), **са Предлогом закључка Одбора за финансије, републички буџет и контролу трошења јавних средстава од 14. јула 2021. године**
4. **Извештај о раду Агенције за енергетику за 2020. годину,** који је поднела Агенција за енергетику Републике Србије (број 02-926/21 од 27. маја 2021. године), **са Предлогом закључка Одбора за привреду, регионални развој, трговину, туризам и енергетику од 2. јула 2021. године**
5. **Извештај о раду Државне ревизорске институције за 2020. годину**, који је поднела Државна ревизорска институција (број 02-558/21 од 31. марта 2021. године), **са Предлогом закључка Одбора за финансије, републички буџет и контролу трошења јавних средстава од 16. јуна 2021. године.**

Председник је, сагласно члану 90. став 1. Пословника, обавестио да су позвани да седници присуствују: Вукица Кужић, Снежана Бјелогрлић и Жак Павловић, изборни чланови Високог савета судства из реда судија.

Затим је Народна скупштина прешла на рад по утврђеном дневном реду седнице, односно на јединствени претрес о **1. тачки дневног реда - ПРЕДЛОГУ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**.

Председник је, сагласно члану 192. став 3. и члану 201. Пословника, отворио јединствени претрес оПредлогу одлуке.

Предлог Одлуке образложила је представник предлагача Вукица Кужић, изборни члан Високог савета судства из реда судија.

У јединственом претресу учествовали су народни посланици: Ђорђе Дабић, известилац Одбора за правосуђе, државну управу и локалну самоуправу, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Сања Јефић Бранковић, представник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС) (након чијег излагања је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), Стефан Кркобабић, представник Посланичке групе ПУПС - „Три П“, Дејан Кесар, представник Посланичке групе „Александар Вучић - за нашу децу“ (који је оспорио предлоге: да се за судију Основног суда у Лозници изабере Јелена Срдановић, тужилачки помоћник у Вишем јавном тужилаштву у Шапцу; да се за судију Основног суда у Мајданпеку изабере Светлана Јовић, судијски помоћник у Основном суду у Пожаревцу; да се за судију Прекршајног суда у Београду изабере Мина Борота Ристић, судијски помоћник у Прекршајном суду у Београду; да се за судију Прекршајног суда у Зајечару изабере Милијана Јовнаш, судијски помоћник у Прекршајном суду у Зајечару и да се за судију Прекршајног суда у Краљеву изабере Наташа Рубежић, судијски помоћник у Прекршајном апелационом суду), Тома Фила, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чијег излагања је народни посланик Ђорђе Милићевић указао на повреду Пословника не наводећи члан на који се повреда односи), Мисала Праменковић, Данијела Вељовић, Марија Јевђић, Дубравка Краљ, др Угљеша Мрдић (који је оспорио предлоге: да се за судију Основног суда у Сенти изабере Нина Атанацковић Суломар, корисник почетне обуке на Правосудној академији и да се за судију Прекршајног суда у Бачкој Паланци изабере Милана Петровић, корисник почетне обуке на Правосудној академији), проф. др Јахја Фехратовић, Стефан Србљановић, Иван Рибаћ, Ана Пешић, Миланка Јевтовић Вукојичић, Адам Шукало и Виктор Јевтовић, након чега је председавајући Стефан Кркобабић, потпредседник Народне скупштине, одредио паузу у трајању од једног часа.

Након паузе, седница је настављена у 15 часова и 5 минута.

У наставку јединственог претреса учествовали су народни посланици: Маријан Ристичевић, Илија Матејић, Александар Мирковић, Зоран Томић, Верољуб Арсић, Милош Терзић, Небојша Бакарец, проф. др Владимир Маринковић, Александар Марковић, проф. др Марко Атлагић и Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС).

Затим је председавајућа Елвира Ковач, потпредседник Народне скупштине, закључила јединствени претрес о Предлогу одлуке.

Првог дана рада, седница је завршена у 17 часова и 40 минута.

**Други дан рада – 14. октобар 2021. године**

Седница је почела у 10 часова и 20 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 87 народних посланика, а применом електронског система за гласање утврђено је да је у сали присутно 95 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председникa Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од председника Владе, др Муамер Бачевац, представник Посланичке групе Социјалдемократска партија Србије - од Ненадa Поповићa, министра без портфеља, Розалија Екрес, представник Посланичке групе САВЕЗ ВОЈВОЂАНСКИХ МАЂАРА - од Министарства за рад, запошљавање, борачка и социјална питања, Стефан Кркобабић, представник Посланичке групе ПУПС - „Три П“- од Министарства државне управе и локалне самоуправе, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и проф. др Драгољуб Ацковић, представник Посланичке групе „Александар Вучић - за нашу децу“- од Министарства правде и Министарства унутрашњих послова.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Душан Бајатовић, Арђенд Бајрами, др Драгана Баришић, Надије Бећири, Јосип Броз, Јелисавета Вељковић, Соња Влаховић, мр Данијела Вујичић, Младен Грујић, Тијана Давидовац, Милован Дрецун, Владимир Ђукановић, Милан Ђурица, Нинослав Ерић, Јелена Жарић Ковачевић, доц. др Илија Животић, Биљана Јаковљевић, Крсто Јањушевић, доц. др Михаило Јокић, Братислав Југовић, Шаип Камбери, Драгомир Карић, Нандор Киш, Борисав Ковачевић, Горан Ковачевић, Јован Колунџија, Ђорђе Комленски, Маријана Крајновић, Никола Лазић, Софија Максимовић, Љиљана Малушић, Владица Маричић, Верољуб Матић, Рајка Матовић, Јелена Мијатовић, Вук Мирчетић, Наташа Михаиловић Вацић, Милутин Мркоњић, Оливера Недељковић, Милица Николић, Слађана Николић, Јован Палалић, др Балинт Пастор, Золтан Пек, Ђуро Перић, Мира Петровић, Милена Поповић, Мисала Праменковић, Адријана Пуповац, Марина Рагуш, Катарина Ракић, Звонимир Стевић, Душица Стојковић, Смиља Тишма, др Емеше Ури, Арпад Фремонд, Ацо Петровић, Љиљана Кузмановић-Вујаковић, Никола Кожовић, Данијел Ђивановић, Јелена Коцић и Јелена Катић.

Председавајући је, сагласно члану 90. став 1. Пословника, обавестио да су позвани да седници присуствују: Небојша Перић, председник Комисије за заштиту конкуренције, Дејан Поповић, председник Савета Агенције за енергетику Републике Србије, др Душко Пејовић, председник Савета Државне ревизорске институције, Павле Петровић, председник Фискалног савета, Данијела Бокан, Мирослава Ђошић, Синиша Милошевић и Чедомир Радојчић, чланови Савета Комисије за заштиту конкуренције, Никола Алтипармаков и Бојан Димитријевић, чланови Фискалног савета, Горан Петковић, члан Савета Агенције за енергетику Републике Србије, Невенка Бојанић, Љиљана Димитријевић и Маријана Симовић, чланови Савета Државне ревизорске институције и Милана Милинковић, секретар Савета Државне ревизорске институције.

Затим је Народна скупштина наставила рад и прешла на **заједнички јединствени претрес о предлозима аката из тачака од 2. до 5. дневног реда.**

Председавајући др Владимир Орлић, потпредседник Народне скупштине, сагласно члану 92. став 2, члану 192. став 3. и члану 238. став 4, а сходно члану 157. став 2. Пословника, отворио је заједнички јединствени претрес о:

**- Извештају о раду Комисије за заштиту конкуренције за 2020. годину**,који је поднела Комисија за заштиту конкуренције(број 02-336/21 од 26. фебруара 2021. године), **са Предлогом закључка Одбора за привреду, регионални развој, трговину, туризам и енергетику од 16. јула 2021. године,**

**- Извештају о раду Фискалног савета за 2020. годину**, који је поднео Фискални савет (број 02-473/21 од 22. марта 2021. године), **са Предлогом закључка Одбора за финансије, републички буџет и контролу трошења јавних средстава од 14. јула 2021. године,**

**- Извештају о раду Агенције за енергетику за 2020. годину**, који је поднела Агенција за енергетику Републике Србије (број 02-926/21 од 27. маја 2021. године), **са Предлогом закључка Одбора за привреду, регионални развој, трговину, туризам и енергетику од 2. јула 2021. године** и

**- Извештају о раду Државне ревизорске институције за 2020. годину**, који је поднела Државна ревизорска институција(број 02-558/21 од 31. марта 2021. године), **са Предлогом закључка Одбора за финансије, републички буџет и контролу трошења јавних средстава од 16. јуна 2021. године.**

Предлоге аката образложили су представници предлагача: Небојша Перић, председник Комисије за заштиту конкуренције, Павле Петровић, председник Фискалног савета, Дејан Поповић, председник Савета Агенције за енергетику Републике Србије, др Душко Пејовић, председник Савета Државне ревизорске институције, Верољуб Арсић, председник Одбора за привреду, регионални развој, трговину, туризам и енергетику, др Александра Томић, председник Одбора за финансије, републички буџет и контролу трошења јавних средстава, Верољуб Арсић, председник Одбора за привреду, регионални развој, трговину, туризам и енергетику (након чега је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова, а затим су се наизменично за реч јављали представник предлагача Павле Петровић и народни посланик Верољуб Арсић, после чега је народни посланик Ђорђе Милићевић указао на повреде чл. 106. и 107. Пословника).

У заједничком јединственом претресу, учествовали су народни посланици: др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ и Драган Д. Марковић, председник Посланичке групе ЈЕДИНСТВЕНА СРБИЈА (ЈС) (поводом чијег излагања се за реч јавио представник предлагача Павле Петровић, а затим су се за реплику и реч наизменично јављали народни посланик Драган Д. Марковић, представник предлагача Небојша Перић, народни посланик Драган Д. Марковић и представник предлагача др Душко Пејовић), после чега је председавајући Стефан Кркобабић, потпредседник Народне скупштине, одредио паузу у трајању од једног часа.

Након паузе, седница је настављена у 15 часова и 5 минута.

У наставку заједничког јединственог претреса, учествовали су народни посланици: др Милорад Мијатовић, представник Посланичке групе Социјалдемократска партија Србије, хаџи Милорад Стошић, представник Посланичке групе ПУПС - „Три П“, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Верољуб Арсић, представник Посланичке групе „Александар Вучић - за нашу децу“ (поводом чијег излагања се за реч јавио представник предлагача Павле Петровић, након чега је народни посланик Ђорђе Милићевић указао на повреду члана 106. Пословника, а затим се за реплику јавио народни посланик Верољуб Арсић), Самир Тандир, Јасмина Каранац (након чијег излагања се за реч јавио представник предлагача др Душко Пејовић, а затим се за реплику јавио народни посланик Самир Тандир), Славенко Унковић, Стефан Кркобабић (након чијег излагања се за реч јавила представник предлагача др Александра Томић) и Снежана Пауновић.

Затим је председавајући др Владимир Орлић, потпредседник Народне скупштине, закључио заједнички јединствени претрес.

Председавајући је, сагласно члану 87. став 5. Пословника, одредио четвртак, 14. октобар 2021. године, са почетком у 18,00 часова, као Дан за гласање о тачкама дневног реда Друге седнице Другог редовног заседања Народне скупштине Републике Србије у 2021. години.

Применом електронског система за гласање утврђено је да су у сали присутна 154 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**

Народна скупштина није прихватила предлог да се за судију Основног суда у Лозници изабере Јелена Срдановић, тужилачки помоћник у Вишем јавном тужилаштву у Шапцу, чију је кандидатуру оспорио народни посланик Дејан Кесар (од 156 присутних народних посланика, два су гласала за, један против, а 153 нису гласала).

Народна скупштина није прихватила предлог да се за судију Основног суда у Мајданпеку изабере Светлана Јовић, судијски помоћник у Основном суду у Пожаревцу, чију је кандидатуру оспорио народни посланик Дејан Кесар (од 156 присутних народних посланика, један је гласао за, а 155 није гласало).

Народна скупштина није прихватила предлог да се за судију Прекршајног суда у Београду изабере Мина Борота Ристић, судијски помоћник у Прекршајном суду у Београду, чију је кандидатуру оспорио народни посланик Дејан Кесар (од 156 присутних народних посланика, 156 није гласало).

Народна скупштина није прихватила предлог да се за судију Прекршајног суда у Зајечару изабере Милијана Јовнаш, судијски помоћник у Прекршајном суду у Зајечару, чију је кандидатуру оспорио народни посланик Дејан Кесар (од 157 присутних народних посланика, 157 није гласало).

Народна скупштина није прихватила предлог да се за судију Прекршајног суда у Краљеву изабере Наташа Рубежић, судијски помоћник у Прекршајном апелационом суду, чију је кандидатуру оспорио народни посланик Дејан Кесар (од 157 присутних народних посланика, 157 није гласало).

Народна скупштина није прихватила предлог да се за судију Основног суда у Сенти изабере Нина Атанацковић Суломар, корисник почетне обуке на Правосудној академији, чију је кандидатуру оспорио народни посланик др Угљеша Мрдић (од 157 присутних народних посланика, 157 није гласало).

Народна скупштина није прихватила предлог да се за судију Прекршајног суда у Бачкој Паланци изабере Милана Петровић, корисник почетне обуке на Правосудној академији, чију је кандидатуру оспорио народни посланик др Угљеша Мрдић (од 157 присутних народних посланика, 157 није гласало).

Народна скупштина је, већином гласова свих народних посланика (од 157 присутих народних посланика, 157 је гласало за) усвојила Предлог одлуке о избору судија који се први пут бирају на судијску функцију, који је поднео Високи савет судства, без оспорених кандидата, у целини.

Затим је председавајући, у име народних посланика и у своје име, честитао изабраним носиоцима функција на избору и пожелео им пуно успеха у раду.

**2. тачка дневног реда – ИЗВЕШТАЈ О РАДУ КОМИСИЈЕ ЗА ЗАШТИТУ КОНКУРЕНЦИЈЕ ЗА 2020. ГОДИНУ,** КОЈИ ЈЕ ПОДНЕЛА КОМИСИЈА ЗА ЗАШТИТУ КОНКУРЕНЦИЈЕ (БРОЈ 02-336/21 ОД 26. ФЕБРУАРА 2021. ГОДИНЕ), **СА ПРЕДЛОГОМ ЗАКЉУЧКА ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ ОД 16. ЈУЛА 2021. ГОДИНЕ**

Народна скупштина је, већином гласова (од 158 присутних народних посланика, 156 је гласало за, а два нису гласала), усвојила Предлог закључка поводом разматрања Годишњег извештаја о раду Комисије за заштиту конкуренције за 2020. годину, који је поднео Одбор за привреду, регионални развој, трговину, туризам и енергетику 16. јула 2021. године.

**3. тачка дневног реда – ИЗВЕШТАЈ О РАДУ ФИСКАЛНОГ САВЕТА ЗА 2020. ГОДИНУ,** КОЈИ ЈЕ ПОДНЕО ФИСКАЛНИ САВЕТ (БРОЈ 02-473/21 ОД 22. МАРТА 2021. ГОДИНЕ), **СА ПРЕДЛОГОМ ЗАКЉУЧКА ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА ОД 14. ЈУЛА 2021. ГОДИНЕ**

Народна скупштина је, већином гласова (од 158 присутних народних посланика, 156 је гласало за, један против, а један није гласао), усвојила Предлог закључка поводом разматрања Извештаја о раду Фискалног савета за 2020. годину, који је поднео Одбор за финансије, републички буџет и контролу трошења јавних средстава 14. јула 2021. године.

**4. тачка дневног реда – ИЗВЕШТАЈ О РАДУ АГЕНЦИЈЕ ЗА ЕНЕРГЕТИКУ ЗА 2020. ГОДИНУ,** КОЈИ ЈЕ ПОДНЕЛА АГЕНЦИЈА ЗА ЕНЕРГЕТИКУ РЕПУБЛИКЕ СРБИЈЕ (БРОЈ 02-926/21 ОД 27. МАЈА 2021. ГОДИНЕ), **СА ПРЕДЛОГОМ ЗАКЉУЧКА ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ ОД 2. ЈУЛА 2021. ГОДИНЕ**

Народна скупштина је, већином гласова (од 158 присутних народних посланика, 157 је гласало за, а један није гласао), усвојила Предлог закључка поводом разматрања Годишњег извештаја о раду Агенције за енергетику Републике Србије за 2020. годину, који је поднео Одбор за привреду, регионални развој, трговину, туризам и енергетику 2. јула 2021. године.

**5. тачка дневног реда – ИЗВЕШТАЈ О РАДУ ДРЖАВНЕ РЕВИЗОРСКЕ ИНСТИТУЦИЈЕ ЗА 2020. ГОДИНУ,** КОЈИ ЈЕ ПОДНЕЛА ДРЖАВНА РЕВИЗОРСКА ИНСТИТУЦИЈА (БРОЈ 02-558/21 ОД 31. МАРТА 2021. ГОДИНЕ), **СА ПРЕДЛОГОМ ЗАКЉУЧКА ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА ОД 16. ЈУНА 2021. ГОДИНЕ**

Народна скупштина је, једногласно (од 158 присутних народних посланика, 158 је гласало за), усвојила Предлог закључка поводом разматрања Извештаја о раду Државне ревизорске институције за 2020. годину, који је поднео Одбор за финансије, републички буџет и контролу трошења јавних средстава 16. јуна 2021. године.

Пошто је Народна скупштина обавила разматрање и одлучивање о свим тачкама дневног реда седнице, председавајући др Владимир Орлић, потпредседник Народне скупштине, сагласно члану 102. Пословника, закључио је Другу седницу Другог редовног заседања Народне скупштине Републике Србије у 2021. години.

Седница је закључена у 18 часова и 15 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић